# Humanitāro un socialo zinātņu institūta

# Kultūraspētījumu centra

# ASOCIĒTAIS PROFESORS

**1. Galvenie uzdevumi un pienākumi**

1. Asociētā profesora galvenais pienākums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Asociētā profesora amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

2. Asociētā profesora zinātniskās darbības galvenie uzdevumi ievēlēšanas periodā:

2.1. veikt kvalitatīvu akadēmisko pētniecību valodniecības un literatūrzinātnes nozares salīdzināmās literatūrzinātnes apakšnozarē, publicējot zinātniskus rakstus 2 (divos) anonīmi recenzētos zinātniskajos žurnālos vai konferenču ziņojumu izdevumos, kas indeksēti datubāzē SCOPUS vai *Web of Science Core Collection* vai iekļauti datubāzē ERIH+, vai 1 (vienā) recenzētā zinātniskā monogrāfijā;

2.2. uzstāties ar referātu vismaz 3 (trijās) starptautiskajās zinātniskajās konferencēs Latvijā un ārvalstīs;

2.3. veikt vismaz 1 (viena) pētniecības un attīstības projekta īstenošanu;

2.4. veikt LZP eksperta pienākumus humanitāro un mākslas zinātņu (valodniecības un literatūrzinātne) nozarē;

2.5. veikt vismaz viena promocijas darba recenzēšanu;

2.6. veikt zinātnisko līgumdarbu vadību vai piedalīties to īstenošanā;

2.7. celt zinātnisko kvalifikāciju ārvalstu augstskolās un zinātniskajās institūcijās;

2.8. piedalīties zinātnes pārneses pasākumos un aktivitātēs.

3. Asociētā profesora pedagoģiskās darbības galvenie uzdevumi ievēlēšanas periodā:

3.1. vadīt vismaz 1 (vienu) promocijas darbu;

3.2. vadīt bakalaura un maģistra darbu izstrādi;

3.3. vadīt nodarbības doktora studiju programmā;

3.4. vadīt nodarbības bakalaura un maģistra studiju programmā;

3.5. vadīt nodarbības ārvalstu studentiem;

3.6. vadīt nodarbības ārvalstu augstskolās;

3.6. izstrādāt mācību līdzekļus, sagatavot un nodot tos publicēšanai;

3.7. paaugstināt pedagoģisko kvalifikāciju Latvijas un ārvalstu augstskolās vai zinātniskajās institūcijās.

4. Asociētā profesora organizatoriskās darbības galvenie uzdevumi ievēlēšanas periodā:

4.1. vadīt vai ņemt dalību valodniecības un literatūrzinātnes nozares profesoru padomes, promocijas padomes, Daugavpils Universitātes zinātnes padomes vai Humanitāro un sociālo zinātņu institūta zinātniskās padomes darbībā;

4.2. veikt projekta vadītāja, projekta koordinatora vai projekta vadītāja asistenta pienākumus vismaz 1 (vienā) pētniecības un attīstības projektā;

4.3. vadīt starptautisko konferenču organizācijas komiteju vai piedalīties starptautisko zinātnisko konferenču organizēšanā;

4.4. vadīt zinātnisko izdevumu redakcijas kolēģiju vai piedalīties tās darbībā, recenzēt zinātniskos rakstus izdevumos, kas indeksēti datubāzē SCOPUS vai *Web of Science Core Collection* vai iekļauti datubāzē ERIH+;

4.5. vadīt starptautiskās zinātnisko, akadēmisko vai mākslas nozaru apvienības vai piedalīties to darbībā;

4.6. vadīt nacionāla un starptautiska mēroga zinātnisko, akadēmisko vai mākslinieciskās jaunrades konkursu, festivālu un citu līdzvērtīgu pasākumu organizācijas komitejas vai piedalīties nacionāla un starptautiska mēroga zinātnisko, akadēmisko vai mākslinieciskās jaunrades konkursu, festivālu un citu līdzvērtīgu pasākumu organizēšanā.

**2. Amata pienākumu veikšanai nepieciešamā izglītība, zināšanas un prasmes**

2.1. Asociētā profesora amatā var ievēlēt personu, kurai ir doktora grāds.

2.2. Profesionālo studiju programmu īstenošanai augstskolās asociētā profesora amatu var ieņemt personas, kurām ir atbilstoša augstākā izglītība un vismaz 10 gadu praktiskā darba pieredze attiecīgajā nozarē.